CELEX: 31990R0323
Language: el
Date: 1990-02-06 00:00:00
Title: Κανονισμός (ΕΟΚ) αριθ. 323/90 της Επιτροπής της 6ης Φεβρουαρίου 1990 για την τροποποίηση του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και με το κοινό δασμολόγιο

Avis juridique important

|

31990R0323

Κανονισμός (ΕΟΚ) αριθ. 323/90 της Επιτροπής της 6ης Φεβρουαρίου 1990 για την τροποποίηση του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και με το κοινό δασμολόγιο  

Επίσημη Εφημερίδα αριθ. L 036 της 08/02/1990 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 323/90 ΤΗΣ ΕΠΙΤΡΟΠΗΣ  της 6ης Φεβρουαρίου 1990  για την τροποποίηση του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και με το κοινό δασμολόγιο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και με το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3845/89 (2), και ιδίως το άρθρο 9 παράγραφος 1 στοιχείο α),  Εκτιμώντας:  ότι με τον κανονισμό (ΕΟΚ) αριθ. 2658/87 καθιερώνεται ονοματολογία εμπορευμάτων, που στη συνέχεια καλείται « συνδυασμένη ονοματολογία», η οποία πληροί ταυτόχρονα τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας· ότι, όπως αποδείχθηκε, η εφαρμογή της σημείωσης 2 του κεφαλαίου 16 της συνδυασμένης ονοματολογίας μπορεί να δημιουργήσει προβλήματα κατάταξης για τα παρασκευάσματα που περιέχουν συκώτι· ότι συνήθως στα παρασκευάσματα αυτά το συκώτι προσδίδει τον ουσιώδη χαρακτήρα ακόμη και όταν δεν υπερτερεί κατά βάρος· ότι είναι απαραίτητο, για να εξασφαλιστεί η ομοιόμορφη εφαρμογή της συνδυασμένης ονοματολογίας, να καθορισθούν οι τρόποι εφαρμογής της σημείωσης 2 του κεφαλαίου 16 με την εισαγωγή μιας συμπληρωματικής σημείωσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο που ακολουθεί προστίθεται με πλάγιους χαρακτήρες στη σημείωση 2 του κεφαλαίου 16 της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87:  «Για τα παρασκευάσματα που περιέχουν συκώτι, οι διατάξεις της δεύτερης προαναφερθείσας πρότασης δεν εφαρμόζονται για τον καθορισμό των διακρίσεων στο εσωτερικό των κλάσεων 16.01 και 16.02.»  Άρθρο 2  Ο παρών κανονισμός αρχίζει να ισχύει έξι εβδομάδες μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Φεβρουαρίου 1990.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 374 της 22. 12. 1989, σ. 2.